**Fapte și opinii. Fișă de lucru**

**Disciplina: Limba și literatura română**

**Titlu activitate:** Fapte și opinii

**Competența generală**: Înțelegerea mass-media și analiza critic-reflexivă a informației și a conținuturilor media.

**Clasa**: IX-XI

**Obiective de învățare:**

- Recunoașterea și diferențierea dintre fapte și opinii în diferite tipuri de mesaje

- Dezvoltarea competențelor de analiză critică a unui text (prin „text” se înțelege conținut scris, audio,video, fotografic etc.)

**Rezultate:** După această secvență participanții vor putea:

**-** Să facă distincția dintre fapte și opinii într-un text

**Tema: Fapte și opinii**

**Descriere (cum?)**

* **Evocare**

Discuție facilitată:

**-** Ce știți despre fapte? Dar despre opinii?

**-** Care sunt caracteristicile faptelor și opiniilor? Care sunt trăsăturile care le diferențiază?

* **Realizarea sensului**

1. Prezentare teoretică – Fapte și opinii (5 minute)-**Fișa 1**

2. Exerciții

2.1 Elevii vor asculta cu atenție interviul -*Meseria de oier, la doi pași de castelul lui Dracula* și vor rezolva **Fișa 2** (10 minute)

2.2 Elevii vor asculta cu atenție interviul cu tema Pădurea Hoia-Baciu și vor complete **Fișa 3** cu fapte și opinii, justificând printr-un enunț încadrarea făcută.

* **Procesare și reflecție**

Elevii vor fi rugați să prezinte ceea ce au lucrat, vor face completări, vor oferi argumente pentru încadrarea informațiilor ca fiind fapte sau opinii.

Discuție facilitată. Set de întrebări pentru profesor:

* Cum ați lucrat? Ce anume ați descoperit?
* Cum încadrați pasajele din materialul ascultat? Care au fost motivele pentru care ați încadrat aceste informații ca fapt sau ca opinie?
* Ce ați învățat/descoperit parcurgând această tematică?
* Cum vă poate ajuta diferențierea conceptelor fapte și opinii în viața de zi cu zi?

**FIȘA 1.Definiții și informații suport - fapte și opinii**

Informațiile pot reda:

- **fapte** - împrejurări reale, acțiuni sau fenomene care se pot observa sau pot fi demonstrate obiectiv.

Ex: X are ochii verzi.

**- opinii** - aprecieri sau interpretări ale faptelor, văzute prin prisma subiectivă a autorului.

Ex: Ochii lui X sunt foarte frumoși, pentru că sunt verzi.

|  |  |
| --- | --- |
| **FAPTE** | **OPINII** |
| * Împrejurări reale, acțiuni sau fenomene care pot fi observate sau verificate obiectiv; * Poate fi demonstrată obiectiv, în baza unor probe; * Obiective; * Universale, apar la fel, indiferent de cine le privește; * Exprimate în termeni neutri   !Cuvinte care ajută la identificarea lor: confirmă, dovedește, demonstrează etc. | * Impresii, aprecieri sau interpretări asupra unui subiect; * Nu pot fi verificate și demonstrate; * Subiective, personale, putem fi de acord sau nu cu ele * Pot diferi de la persoană la persoană, de la grup la grup; * Exprimate în termeni emoționali   !Părerea mea, din punctul meu de vedere, a  suspecta că etc. |

**FIȘA 2**

Stabiliți valoarea enunțurilor de mai jos, justificând alegerea făcută.

|  |  |  |  |
| --- | --- | --- | --- |
| **ENUNȚ** | **Faptă** | **Opinie** | **Ambiguu ( De ce?)** |
| Cașul stă la maturat 10 zile. |  |  |  |
| Turiștii cred că brânza este prea scumpă. |  |  |  |
| Ciobanii de la Bran acceptă numai plata cu cash. |  |  |  |
| Oieritul este încă o ocupație rentabilă. |  |  |  |
| Este nevoie de ciobani pentru a face produse bio. |  |  |  |
| Statul acordă o subvenție foarte mică pentru oierit. |  |  |  |
| Pandemia a afectat activitatea oierilor. |  |  |  |
| O oaie costă 500 de lei. |  |  |  |
| Brânza ieftină nu este de calitate. |  |  |  |
| Tinerii nu mai sunt atrași de practicarea oieritului. |  |  |  |
| În Bran, sunt cei mai mulți ciobani din România. |  |  |  |
| Meseria de oier presupune un efort foarte mare. |  |  |  |
| Terenurile închiriate de oieri sunt subvenționate de stat. |  |  |  |
| Este mai ușoară meseria de inginer decât cea de doctor. |  |  |  |
| Există o diferență între oier și cioban. |  |  |  |

**Fișa 3**

Extrageți din materialul audio ( cu tema Pădurea Hoia-Baciu) cinci enunțuri, stabilind dacă acestea se pot încadra în categoria faptelor sau în categoria opiniilor. Justificați încadrarea făcută.

|  |  |  |  |
| --- | --- | --- | --- |
| **Nr crt.** | **Enunț** | **Opinie/Faptă** | **Justificare** |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |